شه‌فه‌ق نيوز/ حكومه‌ت ناوچه‌يى له‌ پايزگاى سلێمانى له‌ هه‌رێم كوردستان، ئاشكراى تويشهاتن چوار حاڵه‌ت وه‌ ڤايرۆس كۆرۆنا كرد.
له‌ى باوه‌ته‌و، هه‌ڤاڵ ئه‌بوبه‌كر له‌ كۆنگره‌يگ رووژنامه‌گه‌رێ وه‌ل دكتۆر سه‌باح هه‌ورامى وه‌ڕيوبه‌ر ته‌ندروستى سلێمانى وت: ئيمه‌ وه‌گشت دقه‌تيگه‌و چه‌وديرێ حاڵه‌ته‌يل ته‌ندروسى ئه‌و كه‌سه‌يله‌ ئه‌كه‌يم ك تويش ڤايرۆس كۆرۆنا هاتنه‌و له‌ ئيرانه‌و گله‌وخواردنه‌، باس له‌وه‌يش كرد سێ كه‌س له‌ خيزانيگ تويش ڤايرۆسه‌گه‌ هاتنه‌ ك پيكهاتنه‌ له‌ پياويگ ته‌مه‌ن 31 ساڵ و ژنه‌گه‌ى له‌ ته‌مه‌ن 23 ساڵ و مناڵه‌گه‌يان ك ته‌مه‌نى 8 ساڵه‌و حاڵه‌ت چواره‌ميش ژنيگه‌ له‌ ته‌مه‌ن 22 ساڵان.
ئه‌بوبه‌كر باس له‌وه‌يش كرد ئه‌و تويشهاتگه‌يله‌ له‌ غورفه‌يل ته‌ندروستى چه‌وديرى كريانه‌ دوياى گله‌وخواردنيان له‌ ئيران و ئيسه‌يش حاڵه‌تيان جيگيره‌و هانه‌ ژير چه‌وديرێ ته‌ندروستى.
